Úryvky z pápežských homílií pre bohoslovcov, kňazov a biskupov
Kto je kňaz? Otázka vyslovená mnohými ľuďmi v Cirkvi i mimo nej. Otázka, ktorú si kladieme možno len občas, keď sa niečo škandalózne o kňazoch zjaví v médiách, častejšie, keď zistíme, že "potrebujeme" vyslúžiť nejakú sviatosť, ale čoraz viac predovšetkým vtedy, keď sa rozhodneme pravidelne navštevovať svätú omšu. Vývoj intenzity v kladení si tejto otázky nie je náhodný. Čím viac totiž človek preniká do tajomstva svätej omše, do tajomstva obety Kristovho života na kríži, tým viac túži rozumieť a je aj pripravený lepšie rozumieť podstate kňazskej služby.